एनएसयूआई के कार्यकर्ता बड़ी तादाद में बेंगलुरू के आर सी कॉलेज के बाहर जमा हुए और सरकार के खिलाफ जमकर नारेबाजी की। इस दौरान छात्रों ने कहा कि युवाओं को रोजगार देने के बदले ये कह देना कि पकौड़ा तलने वाला भी तो कमा रहा है, पढ़े-लिखे बेरोजगारों के साथ भद्दा मजाक है। एनएसयूआई के जेनेंद्र शाही ने कहा कि रोजगार तो पैदा करने में मोदी जी नाकाम रहे ही हैं ऊपर से जिस तरह के बयान वो दे रहे हैं, उससे भी निराशा ही बढ़ रही है।